Del 29 de març al 17 d'abril de 2018
L'Administració consultarà les dades dels sol·licitants a altres administracions o organismes per comprovar que compleixen les condicions requerides i no caldrà aportar cap document.
En cas que les persones sol·licitants no autoritzin a fer aquestes consultes, hauran d'aportar amb la sol·licitud els documents que acreditin els supòsits d'exempció del pagament de la taxa i l'acreditació de coneixements de llengua catalana.
En cas que la sol·licitud es presenti de forma presencial en alguns dels llocs previstos, caldrà aportar presencialment el justificant de pagament de la taxa.
Si el tràmit es fa telemàticament, no caldrà aportar el justificant de pagament.
Ser persones funcionàries de la Generalitat de Catalunya del cos d'auxiliars tècnics de la Generalitat de Catalunya –grup serveis penitenciaris– amb una antiguitat de dos anys com a mínim en aquest cos.
Trobar-se en la situació administrativa de servei actiu, serveis especials, serveis en altres administracions o en qualsevol altra situació que comporti reserva de lloc o de destinació, o bé en situació d'excedència voluntària per incompatibilitat o per interès particular.
Tenir el títol de batxillerat o equivalent, o estar en condicions d'obtenir-lo en la data en què finalitza el termini de presentació de sol·licituds.
Les persones que no disposin de titulació han tenir una antiguitat de deu anys en el cos, o antiguitat de cinc anys en el cos i haver superat el curs de formació que, a aquest efecte, imparteixi el Centre d'Estudis Jurídics i Formació Especialitzada.
Tenir la capacitat física i psíquica necessària per a l'exercici de les funcions pròpies de les places convocades.
No haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les que desenvolupaven en el cas del personal laboral, en el que hagués estat separat o inhabilitat.
En el cas de ser nacional d'un altre estat, no estar inhabilitat o en situació equivalent ni haver estat sotmès a sanció disciplinària o equivalent que impedeixi, en el seu estat, en els mateixos termes l'accés a l'ocupació pública.
Coneixements de llengua catalana
Cal tenir un nivell intermedi de llengua catalana (B2) o superior.
Les persones participants que presentin la documentació que acrediti aquests coneixements quedaran exemptes de la prova de llengua catalana.
Aquests requisits s'han de complir el darrer dia del termini de presentació de sol·licituds i s'han de mantenir fins a la data de presa de possessió com a funcionaris/àries de carrera.
S'han d'assenyalar aquestes circumstàncies a la sol·licitud.
- Podeu consultar la Guia per fer la inscripció telemàticament.
- La sol·licitud efectuada per internet es considera presentada davant l'Administració en el moment en què s'enregistra en el Registre telemàtic, per la qual cosa cal desar-la i enviar-la.
- Un cop enviades les dades, el sol·licitant n'obté un justificant de recepció i la carta de pagament per abonar la taxa prevista a la convocatòria.
És recomanable desar el justificant de recepció i la carta de pagament, per a qualsevol gestió posterior.
En les dades generals del justificant de recepció hi ha el codi de tràmit (ID), que us servirà per fer el seguiment de l'estat del procés.
- El pagament de la taxa es pot fer directament al portal de Caixabank amb targeta bancària.
En cas de no autoritzar l'Administració a comprovar si es compleixen els requisits, caldrà presentar la documentació acreditativa dels supòsits d'exempció o bonificació de la taxa i l'acreditació de coneixements de llengua catalana, dins del mateix formulari de sol·licitud.
Podeu descarregar-vos els formularis respectius des de l'apartat 'Presencialment'.
En cas d'haver presentat la sol·licitud de forma telemàtica, es pot consultar l'estat de tramitació mitjançant el codi de tràmit (ID) a l'apartat Estat de les meves gestions o la meva carpeta d'aquest portal.
El formulari i la documentació acreditativa de pagament i dels supòsits d'exempció o bonificació i l'acreditació de coneixements de llengua catalana, si escau, es pot presentar, dins del termini establert, als llocs que s'esmenten a Punts de tramitació i també per alguna de les diferents vies que preveu l' article 16.4 de la Llei 39/2015, d'1 d'octubre, del procediment administratiu comú de les administracions públiques.
En cas que no autoritzeu a l'administració a consultar les vostres dades, també caldrà que aporteu amb el formulari els documents acreditatius dels supòsits d'exempció o bonificació de la taxa i l'acreditació dels coneixements de llengua catalana.
Llistes provisionals d'admesos i exclosos i aspirants que han de fer l'exercici de coneixements de llengua catalana (PDF)
Termini de presentació d'al·legacions: del 16 al 30 de maig.
Per esmenar els defectes de la sol·licitud o per complementar la documentació que correspongui, s'ha de presentar un escrit adreçat a l'òrgan convocant, preferentment al registre del Departament de Justícia (c.
Aragó, 332, 08009 Barcelona), o per qualsevol dels mitjans que autoritza l'article 16.4 de la Llei 39/2015, d'1 d'octubre, del procediment administratiu comú de les administracions públiques, així com l'article 25 de la Llei 26/2010, del 3 d'agost, de règim jurídic i de procediment de les administracions públiques catalanes.
Llistes definitives d'admesos i exclosos (PDF)
La primera prova, de caràcter obligatori i eliminatori, es farà al Centre d'Estudis Jurídics i Formació Especialitzada (carrer d'Ausiàs Marc, 40, 08010 Barcelona), el dia 5 d'octubre de 2018, a les 10.00 h.
Les persones aspirants hauran d'acreditar prèviament la seva identitat amb l'original del document nacional d'identitat, el permís de conduir o el passaport.
Cal portar un bolígraf de tinta de color negre/blau i un corrector líquid de color blanc.
Les publicacions oficials relatives a la convocatòria es faran a través del Tauler d'anuncis de la Seu electrònica de la Generalitat de Catalunya, e-Tauler ( http://tauler.gencat.cat ).
Contra aquesta Resolució, que exhaureix la via administrativa, es pot interposar, amb caràcter potestatiu, recurs de reposició davant el conseller de Justícia en el termini d'un mes, o bé recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos, ambdós terminis a comptar de l'endemà de la seva publicació al Diari Oficial de la Generalitat de Catalunya.